कुल्लू। ढालपुर मैदान में अनशन पर बैठ जेबीटी प्रशिक्षुओं का क्रमिक अनशन मंगलवार को नौवें दिन में प्रवेश कर गया। क्रमिक अनशन पर बैठी सावित्री, मंजु और उनके समर्थन में बैठी बीना ने कहा कि जब तक प्रदेश सरकार और शिक्षा विभाग 2008-10 के बैच के लिए टीईटी के शर्त नहीं हटाता है अनशन जारी रहेगा। इस संबंध में जेबीटी बैच 2008-10 के प्रशिक्षुओं ने बैच 2011-13 की रैली का भी समर्थन किया। रैली में 2008-10 के प्रशिक्षितों ने भी भाग लिया। इस दौरान प्रशिक्षु संघ के प्रदेश महासचिव नरेश कुमार, प्रेस सचिव प्रवीण ठाकुर, हीरालाल और भीमेश्वर उपस्थित थे।